Aaron Copland

Aaron Copland (* 14. november 1900, Brooklyn, New York – † 2. december 1990, New York) bol americký skladateľ, libretista, klavirista a dirigent. 

V roku 1925 debutoval ako skladateľ kompozíciou Symfónia pre organ a orchester a v tom istom roku dostal Gugenheimovo štipendium. V rokoch 19281931 organizoval spolu s Rogerom Sessionsom koncerty avantgardnej americkej hudby (Copland-Sessions Concerts). Copland sa považuje za najvýznamnejšieho amerického skladateľa z obdobia medzi dvoma svetovými vojnami. V niektorých dielach sa usiloval o syntézu francúzskeho neoklasicizmu a džezu (Tanečná symfónia, 1925, Koncert pre klavír a orchester, 1926, suita z baletu Billy the Kid, 1938). V ďalšom období túto tendenciu opustil a vo veľkej miere sa venoval komponovaniu hudby pre scénické útvary (balet, opera, film). Okrem spomenutých k jeho najvýznamnejším dielam patria: Fantázia pre klavír (1957), Lincolnov portrét pre recitáciu a orchester (1942), Kantáta o mieri pre zbor a orchester (1956), opera Ľúbezná krajina (1954) a iné. Je autorom mnohých publikácií.

Pozri aj 
 Apalačská jar

Hudobní skladatelia USA
Skladatelia vážnej hudby 20. storočia
Skladatelia filmovej hudby USA
Osobnosti z Brooklynu